 Maxamed Ibraahim Qabo oo ah la-taliyaha Madaxweynaha ee arrimaha doorashooyinka, ahna xubin golaha dhexe ee xisbiga, ayaa sheegay in Somaliland oo muddadii ay jirtay ee 25 sanno ahayd meel wanaagsan gaadhay ay waqtigana u baahan tahay hoggaamiye ka midho-dhaliya hiigsadeeda oo ay ugu horreeyaan hagaajinta arrimaha gudaha, kaasina uu noqon karo Muuse Biixi, Maanta waxaynu baahannahay nin arramaheenna gudaha yaqaan oo kala dhig-dhiga oo geed-geed u yaqaana, taasna waxaan filayaa cid kaga khibrad badani inaanay tartamayn, golahayaga dhexe markaanu la kulmaynay nin aanu garani muu jirin, ayuu yidhi Qabo, waxaannu intaa raaciyey, Ninka KULMIYE ku cusub ama xukuumaddan la bilaabay ama badhka kaga soo booday, waa inaynu u fiirsanaa oo aynu eegnaa khibraddiisa shaqo oo aynu nidhaahnaa muxuu dalka u soo qabtay ee aynu ku dooranaynaa? 